In Flames

**In Flames** je švédska melodická death metalová skupina z Göteborgu, ktorá vznikla v roku 1990. Od jej počiatkov vydala desať štúdiových albumov a jedno koncertné DVD. V roku 2008 predala celosvetovo viac ako 2 milióny nahrávok.

Skupina In Flames spoločne so skupinami Dark Tranquillity a At the Gates vytvorila nový žáner známy ako melodický death metal.

## Biografia
Skupina In Flames bola založená v roku 1990 Jesperom Strömbladom ako bočný projekt jeho vtedy súčasnej death metalovej skupiny Ceremonial Oath.

Počas celého raného obdobia skupiny In Flames postupovala zostava neustálymi zmenami. Ich prvá pevná zostava bola zložená zo zakladajúcich členov, gitaristu Jespera Strömblada, basgitaristu Johana Larssona a gitaristu Glenna Ljungströma. Táto zostava spoločne so spevákom Mikaom Stannem nahrala v roku 1994 prvý album *[[Lunar Strain]]*. Na ich ďalšom albume *[[Subterranean]]* z roku 1995 sa už namiesto Mikaela Stanna podieľal Henke Forss a nový bubeník Daniel Erlandsson. Po Henkeho opustení skupiny sa otvorili dvere Andersi Fridénovi, ktorý sa stal novým vokalistom skupiny. Bubeníkom sa stal Björn Gelotte. Práve s touto zostavou bola podpísaná zmluva s Nuclear Blast a nahraný album *[[The Jester Race]]*. Týmto albumom sa skupina dostala do svetového povedomia, predovšetkým v Európe a Japonsku.

V dôsledku stúpajúceho úspechu sa Johan Larsson a Glenn Ljungström, ktorí už boli členmi iných skupín, rozhodli opustiť skupinu kvôli náročnému pôsobeniu v rozdielnych projektoch. Ich posledným prínosom pre skupinu bol album *[[Whoracle]]* z roku 1997. Boli pozvaní basgitarista Peter Iwers a gitarista Niklas Engelin, aby sprevádzali skupinu na spoločnom turné so skupinou Dimmu Borgir, ktoré nasledovalo bo vydaní albumu *Whoracle*. Toto zoskupenie fungovalo o niečo lepšie, a tak sa hudobníci ku koncu turné stali stálymi členmi formácie. Spoločne precestovali Európu a uskutočnili aj prvý koncert mimo nej - v Japonsku. Avšak ku koncu tejto koncertnej cesty opustil skupinu Niklas Engelin z dôvodu hudobných odlišností. Jeho gitaristický post prevzal doposiaľ bubeník Björn Gelotte a jeho miesto za bicími pripadlo Danielovi Svenssonovi. V roku 1999 bol nahraný a vydaný album *[[Colony]]* a nasledovalo takmer celosvetové turné.

V roku 2000 skupina vydala album *[[Clayman]]*. Zároveň sa skupina stala skutočne všeobecne známou a hrala so slávnymi skupinami ako Dream Theater, Slipknot a Testament. Petrovi Iwersovi sa narodila prvá dcéra a ten dočasne skupinu opustil. Na rok bol nahradený Dickom Löwgrenom. Po jeho návrate bol nahraný koncertný album *[[The Tokyo Showdown]]*. V roku 2002 bol vydaný album *[[Reroute to Remain]]*, prvý album In Flames, ktorý nebol nahrávaný v štúdiu Studio Fredman. Na tomto albume bol prvýkrát použitý čistý vokál namiesto growlov typických pre death metal. Tiež je poznať vplyv amerického alternatívneho metalu a je v ňom použitých viac klávesov a elektroniky ako na predchádzajúcom albume. To viedlo k zmäteniu kritikov, prílivu nových fanúšikov a názoru starých priaznivcov, že sú In Flames „vypredaní“. Ich siedmy album *[[Soundtrack to Your Escape]]*, vydaný v roku 2004, urobil ďalší krok v zvolenom smere.

V septembri 2005 bolo vydané DVD nazvané *[[Used and Abused: In Live We Trust]]*. Skupina sa predstavila na koncerte Ozzfest 2005, kde hrala na hlavnom pódiu a sprevádzala Motörhead na ich výročnom turné na jeseň toho roku. Ešte pred vydaním albumu *[[Come Clarity]]* v roku 2006 bolo po celom svete predaných viac ako jeden milión nahrávok. *Come Clarity* bol nadšene prijatý ako fanúšikmi, tak aj kritikmi, najmä tými, ktorý cítili nástup posledných dvoch albumov. V prvom týždni predaja sa umiestnil na vrchole rebríčkov vo Švédsku a Fínsku. Skupina sa umiestnila na 58. mieste v rebríčku Billboard 200 s 24 000 predanými kópiami v prvom týždni predaja.

Po vydaní *Come Clarity* sa skupina zúčastnila časti turné Unholy Alliance 2006 v Európe po boku skupín Slayer, Children of Bodom, Lamb of God a Thine Eyes Bleed. Zakladajúci člen Jesper Strömblad nehral na niektorých koncertoch v Európe, ani v Londýne v Brixton Academy. Bolo to spôsobené osobnými problémami, ale napriek povestiam sa In Flames nerozpadli a vyrazili na svoje plánované turné po USA s Jesperom Strömbladom na svojej pozícii.

Dňa 12. februára 2010 Jesper Strömblad opustil skupinu. Jesper na oficiálnych stránkach skupiny oznámil, že definitívne skupinu opúšťa, teda sa rozpadáva zostava, ktorá je známa už 13 rokov od roku 1997. Jesper: „Rozhodol som sa, že bude najlepšie, keď odídem z In Flames natrvalo. Posledných 17 rokov bol nárez, a som hrdý, že som bol súčasťou tejto skvelej púte, s tými najtalentovanejšími ľuďmi, ktorých si môžete priať“. In Flames: „Prichádzame o skvelého gitaristu a hudobníka, ale aby sme si udržali pre nás drahého priateľa, je to tak asi najlepšie. Pokiaľ s tým súhlasí Jesper, 100% ho podporujeme. Dvere k In Flames jsou pre Jespera vždy otvorené, podporujeme a vždy budeme.“

Začiatkom roku 2010 In Flames spolupracovala s Pendulum na ich treťom štúdiovom albume *[[Immersion]]*. Skladba „Self Versus Self“ je jednou z troch z albumu, na ktorých spolupracovali.

Dňa 11. októbra 2010 skupina vstúpila do IF Studios v Göteborgu aby začala nahrávať svoj nový album, pokusne nazvaný *[[Sounds of a Playground Fading]]*. Album bol nahrávaný s producentom Robertom Laghim.

## Členovia

;Súčasní
*Anders Fridén – sólové vokály (1995 – súčasnosť)
*Björn Gelotte – gitara (1998 – súčasnosť), bicie (1995 – 1998)
*Chris Broderick – gitara (2022 – súčasnosť)
*Bryce Paul – basová gitara (2017 – súčasnosť)
*Tanner  Wayne – bicie (2018 – súčasnosť)

;Bývalí
*Glenn Ljungström – gitara (1993 – 1997)
*Johan Larsson – basová gitara (1993 – 1997)
*Jesper Strömblad – gitara, klávesy (1993 – 2010), bicie (1993 – 1995)
*Daniel Svensson – bicie(1998 – 2015)
*Joe Rickard – bicie(2016– 2018)
*Niclas Engelin – gitara (1997 – 1998, 2006, 2009, 2011 – 2021)
*Peter Iwers – basová gitara(1997– 2016)
Niclas Engelin bol striedavo členom v rokoch 2006 – 2011, kedy nahrádzal gitaristu, Jespera, ktorý nemohol hrať pretože bojoval s alkoholizmom. V roku 2011 sa Engelin stal oficiálnym členom kapely a bol jej gitaristom až do roku 2021, keď sa prestal zúčastňovať na koncertoch kapely. Nahradil ho Chris Broderick ktorý sa následne oficiálne stal novým gitaristom v roku kapely v roku 2022.
;Časová os


ImageSize = width:900 height:auto barincrement:30
PlotArea = left:120 bottom:120 top:0 right:30
Alignbars = justify
DateFormat  = mm/dd/yyyy
Period = from:1993 till:01/11/2020
TimeAxis = orientation:horizontal format:yyyy

Colors =
  id:Vokály              value:gray(0.6)  legend:Vokály
  id:Gitara              value:red        legend:Gitara
  id:Gitara1             value:orange     legend:Gitara,&nbsp;Klávesy
  id:Gitara2             value:yellow     legend:Gitara,&nbsp;Klávesy,&nbsp;Bicie
  id:Basgitara           value:green      legend:Basgitara
  id:Bicie               value:blue       legend:Bicie
  id:Lines               value:black      legend:Albumy

Legend = orientation:vertical position:bottom columns:2

ScaleMajor = increment:1 start:1993

LineData =
  at:04/01/1994 color:black layer:back
  at:02/20/1996 color:black layer:back
  at:10/27/1997 color:black layer:back
  at:03/31/1999 color:black layer:back
  at:07/03/2000 color:black layer:back
  at:09/03/2002 color:black layer:back
  at:03/29/2004 color:black layer:back
  at:03/02/2006 color:black layer:back
  at:04/01/2008 color:black layer:back
  at:06/15/2011 color:black layer:back
  at:09/09/2014 color:black layer:back
  at:11/11/2016 color:black layer:back
  at:03/01/2019 color:black layer:back

BarData =
  bar:Friden text:"Anders Fridén"
  bar:Strömblad text:"Jesper Strömblad"
  bar:Ljungström text:"Glenn Ljungström"
  bar:Engelin text:"Niclas Engelin"
  bar:Gelotte text:"Björn Gelotte"
  bar:Larsson text:"Johan Larsson"
  bar:Iwers text:"Peter Iwers"
  bar:Bryce text:"Paul Bryce"
  bar:Svensson text:"Daniel Svensson"
  bar:Rickard text:"Joe Rickard"
  
  bar:Wayne text:"Tanner Wayne"

PlotData=

  width:10 textcolor:black align:left anchor:from shift:(10,-4)
  bar:Strömblad from:01/01/1993 till:12/31/1994 color:Gitara2
  bar:Strömblad from:01/01/1995 till:02/12/2010 color:Gitara1
  bar:Ljungström from:01/01/1993 till:06/30/1997 color:Gitara
  bar:Engelin from:07/01/1997 till:06/30/1998 color:Gitara
  bar:Engelin from:09/01/2006 till:01/11/2007 color:Gitara
  bar:Engelin from:02/03/2009 till:03/06/2009 color:Gitara
  bar:Engelin from:02/28/2011 till:end color:Gitara
  bar:Gelotte from:01/01/1995 till:06/30/1998 color:Bicie
  bar:Gelotte from:07/01/1998 till:end color:Gitara
  bar:Larsson from:01/01/1993 till:06/30/1997 color:Basgitara
  bar:Iwers from:07/01/1997 till:12/31/2016 color:Basgitara
  bar:Bryce from:05/02/2016 till:end color:Basgitara
  bar:Svensson from:07/01/1998 till:11/30/2015 color:Bicie
  bar:Friden from:06/01/1995 till:end color:Vokály
  bar:Rickard from:01/09/2016 till:07/30/2018 color:Bicie
  bar:Wayne from:07/05/2018 till:end color:Bicie




## Diskografia

;Štúdiové albumy
* *[[Lunar Strain]]* (1994)
* *[[Subterranean]]* (1995)
* *[[The Jester Race]]* (1996)
* *[[Whoracle]]* (1997)
* *[[Colony]]* (1999)
* *[[Clayman]]* (2000)
* *[[Reroute to Remain]]* (2002)
* *[[Soundtrack to Your Escape]]* (2004)
* *[[Come Clarity]]* (2006)
* *[[A Sense of Purpose]]* (2008)
* *[[Sounds of a Playground Fading]]* (2011)
* *[[Siren Charms]]* (2014)
* *[[Battles]]* (2016)
* *[[I, the Mask]]* (2019)
* *[[Foregone]]* (2023)

## Referencie

## Iné projekty

## Externé odkazy
* Oficiálna webstránka


Kategória:Hudobné skupiny z 1990
Kategória:Švédske melodickodeathmetalové hudobné skupiny
Kategória:Alternatívnometalové hudobné skupiny
Kategória:Štvorice v hudbe